En examinar atentiuaments ath malaut (aqueth venerable ancian ère eth doctor mès conscienciós e meticulós de tota era província), dictaminèc que se tractaue d'un atac dehòra de mida e que podie "costar un risque"; didec tanben Herzenstube qu'encara que, de moment, non venguie de comprenè'c deth tot, s'ath londeman se verificaue qu'es remèdis tengudi non auien estat efectiui, non s'estarie de prepausar-ne d'auti.